b"\n_START_ARTICLE_\nDinastia XXI d'Egipte\n_START_PARAGRAPH_\nLa dinastia XXI d'Egipte fou la primera de les cinc dinasties eg\xc3\xadpcies que formen l'anomenat Tercer Per\xc3\xadode Intermedi._NEWLINE_Despr\xc3\xa9s del regnat de Rams\xc3\xa8s III de la dinastia XX va seguir una llarga i lenta decad\xc3\xa8ncia del poder reial a Egipte. Rams\xc3\xa8s XI fou succe\xc3\xaft per Nesbanebdjed I conegut per (Smendes I (catalanitzat Esmendes I), que ja governava el Baix Egipte feia uns anys amb seu a Pi-Rams\xc3\xa8s, i que va fundar la nova dinastia. El seu coronament va marcar el fin de l'era de la renaixen\xc3\xa7a decretada pel gran sacerdot d'Amon, Herihor, l'any 19 de Rams\xc3\xa8s XI. Els faraons de la dinastia XXI van governar des de Tanis, per\xc3\xb2 foren principalment actius nom\xc3\xa9s al Baix Egipte, zona que van controlar plena i directament. Se l'anomena dinastia tanita per la capital Tanis. Al mateix temps els Gran Sacerdots d'Amon a Tebes tenien el govern efectiu del mig Egipte i l'Alt Egipte si b\xc3\xa9 nominalment tamb\xc3\xa9 estaven sota la dinastia de Tanis. Manet\xc3\xb3 diu a la seva hist\xc3\xb2ria d'Egipte que la dinastia va durar 130 anys.\n_START_SECTION_\nGenealogia\n_START_PARAGRAPH_\nLa fam\xc3\xadlia reial estava connectada fortament als Grans Sacerdots d'Amon a Tebes com tamb\xc3\xa9 fou el cas per les dues dinasties seg\xc3\xbcents. L'arbre geneal\xc3\xb2gic \xc3\xa9s complicat i incomplet i nom\xc3\xa9s apareixen les principals personalitats. Les filiacions incertes estan puntejades i els noms de femelles estan en it\xc3\xa0lica. Els faraons inclouen una icona de la corona."